দোলের দিন যৌন লালসার শিকার একরত্তি নাবালিকা

কোচবিহার: দোলের দিন যৌন লালসার (Cooch Behar Child Girl Harassed) শিকার একরত্তি নাবালিকা। দোল উৎসবের মাঝেই কোচবিহারের (Cooch Behar) মেখলিগঞ্জের চ্যাংড়াবান্ধায় হাড় হিম করা পাশবিকতা। এক যুবকের যৌন লালসার স্বীকার ছয় বছরের নাবালিকা (Child Girl Harassed)। নাবালিকাকে তুলে নিয়ে গিয়ে যৌন নিগ্রহের অভিযোগ কোচবিহারে মেখলিগঞ্জে। জানা গিয়েছে, নির্যাতিতা নাবালিকার বয়স ৬ বছর। শুক্রবারের ওই ঘটনায় একজনকে গ্রেফতার করা হয়েছে। ঘটনায় তীব্র চাঞ্চল্য ছড়িয়েছে এলাকায়।

নাবালিকার পরিবারের অভিযোগ, ছয় বছরের একরত্তি তার বন্ধুদের সঙ্গে খেলতে গিয়েছিল। এলাকারই এক যুবক মেয়েটিকে ঘুড়ি দেওয়ার নাম করে নাম করে ডাকে এবং পাঁচ টাকা হাতে দিয়ে মেয়েটিকে ধর্ষণ করে বলে অভিযোগ। জানা যায় এরপর সেই নাবালিকা মেয়েটি বাড়িতে গিয়ে কান্নাকাটি করতে থাকলে তার মাকে সব কথা জানায়। এই ঘটনা সামনে আসতেই ক্ষোভে ফুসছে এলাকার মানুষ। এই ঘটনার পর এলাকার সাধারণ মানুষ ক্ষিপ্ত হয়ে ওঠেন এবং কঠোর শাস্তির দাবি জানায় ওই যুবকের। প্রতিবেশী এক মহিলার দাবি, ধর্ষণের জেরে নাবালিকার যৌনাঙ্গ ক্ষতবিক্ষত হয়েছে। তাকে হাসপাতালে ভর্তি করা হয়েছে ।

আরও পড়ুন: তৃণমূল ছাত্র পরিষদের কর্মীকে কুপিয়ে হত্যা

শুক্রবার ঘটনাটি ঘটেছে মেখলিগঞ্জ এর জামালদহ এলাকায়। ধৃত যুবকের নাম গোপাল সরকার। এই ঘটনার পর সেই নাবালিকাকে পরিবারের সদস্যরা চিকিৎসার জন্য মেখলিগঞ্জ মহকুমা হাসপাতালে নিয়ে যান। খবর পেয়ে মেখলিগঞ্জ হাসপাতালে পৌঁছয় পৌচ্ছায় মেখলিগঞ্জ থানার পুলিশ। পরিবারের সদস্যরা জানানো হয় হাসপাতাল থেকে মেখলিগঞ্জ থানা গিয়ে লিখিত অভিযোগ দায়ের করা হবে প্রতিবেশী ওই যুবকের বিরুদ্ধে। ইতিমধ্যে অভিযুক্ত যুবককে গ্রেফতার করেছে মেখলিগঞ্জ থানার পুলিশ। এই ঘটনায় প্রতিক্রিয়া দিতে গিয়ে মন্ত্রী উদয়ন গুহ বলেন যারা এই ঘটনার সঙ্গে যুক্ত দ্রুত তদন্ত করে অপরাধীদের প্রাণদণ্ড দেওয়া উচিৎ। সেইসঙ্গে শিশু ও নারী ধর্ষনের ঘটনায় দোষীদের কঠোর শাস্তির ব্যাপারে কেন্দ্র সরকারের পদক্ষেপের কথাও বলেন।

অন্য খবর দেখুন